Netflix kompaniyasining dunyo bo‘ylab eng ko‘p tomosha qilingan 10 ta filmi (video)

Netflix platformasi taqdim etgan eng yaxshi filmlarning yangilangan 10 talik ro‘yxati e’lon qilindi. Kompaniya Zak Snayderning “Murdalar qo‘shini” filmi ikki hafta davomida yetakchilik qilganidan keyin ro‘yxatni yangilagan.

“Tayler Reyk: Qutqarish operatsiyasi” (2020)

2020-yil ekran yuzini ko‘rgan mazkur film 99 million marta tomosha qilingan. Unda yollanma askarlar qamoqda o‘tirgan hindistonlik narkobaron o‘g‘lini qutqarish operatsiyasini o‘tkazadi.
“Qush qutisi” (2018)

2018-yilda suratga olingan mazkur film 89 million marta tomosha qilingan. Odamlar go‘yo dahshatli narsani ko‘rganday to‘satdan aqldan oza boshlaydi va o‘zini o‘ldiradi. Ikki farzandli yolg‘iz ona tirik qolganlarni qidirib va aql-hushini saqlashga harakat qiladi.
“Spenser adolati” (2020)

2020-yilda ekran yuzini ko‘rgan film 85 million marta tomosha qilingan. Detektiv janrida suratga olingan “Spenser adolati” filmida qamoqdan chiqqan politsiyachi Boston politsiyasidagi korrupsiya bilan bog‘liq vaziyatni fosh qilishga kirishishini ko‘rish mumkin.
“Ko‘rinmas oltovlon” (2019)

2019-yilda ekran yuzini ko‘rgan film 83 million marta tomosha qilingan. O‘z o‘limini sahnalashtirgan milliarder yollanma askarlar otryadiga asos soladi.
“Yaxtadagi qotillik / Sirli qotillik” (2019)

Komediya va detektiv janrida suratga olingan film 83 million marta tomosha qilingan. Adam Sendler va Jennifer Eniston gavdalantirgan juftlik milliarderning o‘limida asosiy gumonlanuvchi bo‘ladi.
“Boqiy gvardiya”

2020-yilda efir yuzini ko‘rgan, 78 million marta tomosha qilingan filmda tomoshabinlar yovuzlik bilan kurashadigan, o‘limdan qo‘rqmas jangchilar haqida hikoyani ko‘rishi mumkin bo‘ladi.
“Enola Xolms” (2020)

Detektiv janridagi film 76 million marta tomosha qilingan. Eudora Xolms to‘satdan yo‘q bo‘lib qoladi, Sherlok va Maykroft onasini o‘z joniga qasd qilgan deb o‘ylaydi. Ammo boshqacha fikrda bo‘lgan Sherlokning singlisi Enola, Eudorani topishga otlanadi.
“Kuch” loyihasi (2020)

75 million marta tomosha qilingan film detektiv janrida suratga olingan. Voqea Yangi Orleanda sodir bo‘ladi. U yerga qabul qilinganidan keyin 5 daqiqalik kuch beradigan dori vositalari keltiriladi. Kim aynan qanday kuchga ega bo‘lishi noma’lum: kimdir ko‘rinmay qolishi, boshqa bir inson esa bir lahzada o‘lishi mumkin.
“Tungi osmon” (2020)

75 million marta tomosha qilingan filmda muxlislar Jorj Kluni astronom obrazini gavdalantirganini ko‘rish mumkin. Klunining qahramoni ofatdan keyin Arktikadagi tadqiqot stansiyasida yolg‘iz o‘zi qoladi.
“Murdalar qo‘shini” (2021)

2021-yilda ekran yuzini ko‘rgan film 75 million marta tomosha qilingan. Las-Vegasda zombi-apokalipsisdan keyin yollanma guruh tarixdagi eng buyuk o‘g‘rilikni amalga oshirish uchun karantin hududiga yuboriladi.
“Bo‘salar kabinasi 2” (2020)

66 million marta tomosha qilingan film melodrama, komediya janrida suratga olingan. 2018-yilda suratga olingan eng mashhur romantik komediyaning ikkinchi qismida eng yaqin dugonasining akasini sevib qolgan maktab o‘quvchisi bilan bog‘liq voqealar haqida hikoya qilinadi.